CELEX: 32013R0426
Language: et
Date: 2013-05-08 00:00:00
Title: Komisjoni määrus (EL) nr 426/2013, 8. mai 2013 , millega kohandatakse määruseid (EÜ) nr 1120/2009, (EÜ) nr 1121/2009 ja (EÜ) nr 1122/2009 seoses otsetoetuste rakenduseeskirjadega Horvaatias

9.5.2013   
            
            
               ET
            
            
               Euroopa Liidu Teataja
            
            
               L 127/17
            
         KOMISJONI MÄÄRUS (EL) nr 426/2013,
   8. mai 2013,
   millega kohandatakse määruseid (EÜ) nr 1120/2009, (EÜ) nr 1121/2009 ja (EÜ) nr 1122/2009 seoses otsetoetuste rakenduseeskirjadega Horvaatias
   EUROOPA KOMISJON,
   võttes arvesse Horvaatia ühinemislepingut, eriti selle artikli 3 lõiget 4,
   võttes arvesse Horvaatia ühinemisakti, eriti selle artiklit 50,
   ning arvestades järgmist:
   
               (1)
            
            
               Horvaatia ühineb Euroopa Liiduga eeldatavasti 1. juulil 2013.
            
         
               (2)
            
            
               Vastavalt ühinemislepingu V lisa 4. jao III punktile peab Horvaatia põllumajandustootjatele 2013. aastaks antud otsemaksete hüvitamise tingimusena Horvaatias enne ühinemist kohaldama samu eeskirju kui need, mis on selliste otsemaksete osas sätestatud nõukogu ja komisjoni vastavates määrustes. Horvaatia on otsustanud pärast ühinemist Euroopa Liiduga kohaldada ühtset otsemaksete kava. Seepärast on 2013. aasta kõnealuse kava kohaldamise esimene aasta Horvaatias vastavalt nõukogu 19. jaanuari 2009. aasta määruse (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (1) III jaotise 3. peatükile.
            
         
               (3)
            
            
               Horvaatias peaksid toetusõiguste müügi kinnipidamist käsitlevad sätted olema samad kui need, mida kohaldavad teised, piirkonnakeskset ühtset otsemaksete kava kohaldanud liikmesriigid.
            
         
               (4)
            
            
               Vastavalt määruse (EÜ) nr 73/2009 artikli 57 lõikele 2 koostoimes komisjoni 29. oktoobri 2009. aasta määruse (EÜ) nr 1120/2009 (millega kehtestatakse nõukogu määruse (EÜ) nr 73/2009 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) III jaotises sätestatud ühtse otsemaksete kava üksikasjalikud rakenduseeskirjad) (2) artikliga 21 võivad ühtset otsemaksete kava kohaldavad uued liikmesriigid kasutada riikliku reservi vahendeid, et määrata toetusõigusi või suurendada toetusõiguste väärtust juhul, kui põllumajandustootjad on teinud investeeringuid sektoritesse, mille suhtes kohaldatakse tootmiskohustusega seotud toetuse ühtsesse otsemaksete kavasse täielikku või osalist integreerimist. Selliste investeeringute puhul arvesse võetav võrdlusperiood on olnud seotud liikmesriigi poolt otsustatud asjaomaste sektorite integratsiooniaastaga. Horvaatia suhtes tuleks kohaldada samu investeerimist käsitlevaid sätteid, kuna Horvaatia on tootmiskohustusega seotud toetusi rakendanud teatavates sektorites, mille suhtes kohaldatakse tootmiskohustusega sidumata ühtsesse otsemaksete kavasse integreerimist. Seepärast on asjakohane kehtestada tähtaeg, milleks peavad investeeringud Horvaatias olema lõpetatud, et võtta neid arvesse määruse (EÜ) nr 1120/2009 artikli 21 lõikes 1 esitatud eesmärkide täitmisel.
            
         
               (5)
            
            
               Määruse (EÜ) nr 1120/2009 2. peatükis on sätestatud ühtse otsemaksete kava rakenduseeskirjad ühtse pindalatoetuse kava kohaldanud uutes liikmesriikides. Kõnealust peatükki tuleks kohaldada ka Horvaatia suhtes, kuna Horvaatia on otsustanud kohaldada ühtset otsemaksete kava alates Euroopa Liiduga ühinemise kuupäevast.
            
         
               (6)
            
            
               Komisjoni 29. oktoobri 2009. aasta määruse (EÜ) nr 1121/2009 (milles sätestatakse nõukogu määruse (EÜ) nr 73/2009 üksikasjalikud rakenduseeskirjad seoses kõnealuse määruse IV ja V jaotises sätestatud põllumajandustootjate suhtes kohaldatavate toetuskavadega) (3) III lisas on määratletud kitsetoetuse saamiseks kõlblikud piirkonnad ning V lisas on sätestatud kõnealuse määruse artiklis 63 osutatud keskmine piimaand. Horvaatia teatas 14. septembri 2012. aasta kirjas komisjonile asjaomase teabe, mis on vaja lisada kõnealustesse lisadesse.
            
         
               (7)
            
            
               Komisjoni 30. novembri 2009. aasta määruse (EÜ) nr 1122/2009 (millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega) (4) artiklis 3 on määratletud, kuidas määruse (EÜ) nr 73/2009 artikli 6 lõike 2 kohaldamisel kehtestatakse võrdlusarv püsirohumaa all oleva maa säilitamiseks liikmesriigi tasandil. Selles kontekstis on asjakohane võtta arvesse Horvaatia ühinemist.
            
         
               (8)
            
            
               Määruse (EÜ) nr 73/2009 artikli 57a kohaselt peab Horvaatia looma demineerimise riikliku erireservi, millest määratakse toetusõigused demineeritud alade jaoks. Määruses (EÜ) nr 1122/2009 sätestatud eeskirjad, milles käsitletakse toetusõiguste identifitseerimist ja registreerimist, ning need, milles käsitletakse toetusõiguste määramist, peaksid hõlmama ka toetusõigusi demineeritud alade jaoks.
            
         
               (9)
            
            
               Seepärast tuleks määruseid (EÜ) nr 1120/2009, (EÜ) nr 1121/2009 ja (EÜ) nr 1122/2009 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1120/2009 kohandamine
   Määrust (EÜ) nr 1120/2009 muudetakse järgmiselt.
   
               1)
            
            
               Artikli 16 lõikele 3 lisatakse järgmine lõik:
               „Horvaatia suhtes kohaldatakse käesoleva artikli lõigetes 1 ja 2 sätestatud vähendamisprotsente pärast vastavalt määruse (EÜ) nr 73/2009 artikli 59 lõikele 1 arvutatud ühikuväärtusega võrduva frantsiisi lahutamist toetusõiguste väärtusest.”
            
         
               2)
            
            
               Artiklile 21 lisatakse järgmine lõige:
               „3.   Horvaatia suhtes kohaldatakse lõiget 1 mutatis mutandis seoses investeeringutega, mis on tehtud sellistesse sektoritesse, mille suhtes kohaldatakse Horvaatias ühtsesse otsemaksete kavasse integreerimist alates 2013. aastast. Arvesse tuleb võtta üksnes enne 1. jaanuari 2013 lõpetatud investeeringud.”
            
         
               3)
            
            
               III jaotise 2. peatüki pealkiri asendatakse järgmisega:
            
         
               4)
            
            
               Artikli 28 lõige 1 asendatakse järgmisega:
               „1.   Kui käesolevas peatükis ei ole sätestatud teisiti, kohaldatakse käesolevat määrust uute liikmesriikide ja Horvaatia suhtes, kes on kohaldanud ühtse pindalatoetuse kava.”
            
         Artikkel 2
   Määruse (EÜ) nr 1121/2009 kohandamine
   Määrust (EÜ) nr 1121/2009 muudetakse järgmiselt.
   
               1)
            
            
               III lisa asendatakse järgmisega.
               
                  „III LISA
                  
                     KITSETOETUSE SAAMISEKS KÕLBLIKUD PIIRKONNAD
                  
                  
                              1.
                           
                           
                              Bulgaaria: kogu riik.
                           
                        
                              2.
                           
                           
                              Horvaatia: kogu riik.
                           
                        
                              3.
                           
                           
                              Küpros: kogu riik.
                           
                        
                              4.
                           
                           
                              Portugal: kogu riik, välja arvatud Assoorid.
                           
                        
                              5.
                           
                           
                              Sloveenia: kogu riik.
                           
                        
                              6.
                           
                           
                              Slovakkia: kõik mägipiirkonnad määruse (EÜ) nr 1257/1999 artikli 18 tähenduses.”
                           
                        
            
         
               2)
            
            
               V lisasse lisatakse pärast Prantsusmaad käsitlevat rida järgmine rida:
               
                           „Horvaatia
                        
                        
                           5 571”.
                        
                     
         Artikkel 3
   Määruse (EÜ) nr 1122/2009 kohandamine
   Määrust (EÜ) nr 1122/2009 muudetakse järgmiselt.
   
               1)
            
            
               Artiklisse 3 lisatakse järgmine lõige:
               „7a.   Horvaatia puhul kehtestatakse võrdlusarv järgmiselt:
               
                           a)
                        
                        
                           püsirohumaa all olevaks maaks loetakse püsirohumaa all olev maa, mille põllumajandustootjad on deklareerinud 2013. aastal kooskõlas käesoleva määruse artikli 13 lõikega 8.
                           Maa, mis oli püsirohumaa 2013. aastal ning mis on metsastatud kooskõlas määruse (EÜ) nr 73/2009 artikli 6 lõike 2 kolmanda lõiguga, arvatakse maha;
                        
                     
                           b)
                        
                        
                           kogu põllumajanduslik maa on kogu põllumajanduslik maa, mille põllumajandustootjad on deklareerinud 2013. aastal.”
                        
                     
         
               2)
            
            
               Artikli 7 lõike 1 punkt f asendatakse järgmisega:
               
                           „f)
                        
                        
                           õiguse liik, eelkõige määruse (EÜ) nr 73/2009 artikliga 44 ettenähtud eritoetusõigused, määruse (EÜ) nr 73/2009 artikli 57a lõikega 10 ettenähtud demineerimise riiklikust erireservist määratavad toetusõigused Horvaatias, määruse (EÜ) nr 73/2009 artikli 68 lõike 1 punkiga c määratud õigused ning toetusõigused, mille suhtes kohaldatakse määruse (EÜ) nr 73/2009 artikli 64 lõikega 2 ettenähtud erandit;”
                        
                     
         
               (3)
            
            
               Artikli 15 lõige 1 asendatakse järgmisega:
               „1.   Taotlused toetusõiguste määramiseks või, kui see on asjakohane, suurendamiseks ühtse otsemaksete kava alusel tuleb esitada liikmesriikide määratavaks kuupäevaks, kuid mitte hiljem kui 15. maiks ühtse otsemaksete kava rakendamise, tootmiskohustusega seotud toetuskavade integreerimise ja määruse (EÜ) nr 73/2009 artiklite 46, 47 ja 48 kohaldamise esimesel aastal või sama määruse artiklite 41, 57, 57a või artikli 68 lõike 1 punkti c kohaldamise aastatel. Eesti, Läti, Leedu, Soome ja Rootsi võivad siiski määrata hilisema kuupäeva, mis ei ole hilisem kui 15. juuni.”
            
         Artikkel 4
   Jõustumine
   Käesolev määrus jõustub Horvaatia ühinemislepingu jõustumise korral lepingu jõustumise kuupäeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  ELT L 316, 2.12.2009, lk 1.
   
      (3)  ELT L 316, 2.12.2009, lk 27.
   
      (4)  ELT L 316, 2.12.2009, lk 65.